Tollef Bredal

Tollef Ravn Bredal (født 22. juli 1869 i Moss, død 19. september 1960) var en norsk grosserer og politiker (H).

Bredal tok apotekereksamen i 1894, og ble medinnehaver i Bærums Droge- og Kemikalieforretning i 1899. Fra 1905 ble han eneeier, før han i 1935 tok opp to sønner som kompanjonger. Fra 1908 drev han også gården Fæste i Rygge.

Bredal satt i Oslo bystyre fra 1919 til 1937, fra 1925 også i formannskapet. Han ble valgt til nestformann og leder for finanskomiteen i Oslo Høyre i 1920, og ble fylkeslagets leder i 1923. Han satt som Oslo Høyres leder frem til Eyvind Getz overtok i 1926.

Bredal fikk Kongens Fortjenstmedalje i gull i 1924, og ble utnevnt til ridder av St. Olavs Orden i 1939.

Tollef Bredal var far til stortingsrepresentanten Wilhelm Bredal.

Referanser 

Høyre-politikere i Oslo
Norske forretningsfolk
Kongens fortjenstmedalje i gull
Riddere av St. Olavs Orden